Årsrapport året 2021 for fotball J11 (kull 2010)

* Treningstid mandager kl. 17.00-18.00 (vår 2021), kl. 18.00-19.00 (høst 2021) og onsdager kl. 18.30-19.30 (vår 2021), kl. 18.30-19.30 (høst 2021) i Aukra Arena.
* 10 jenter (ei sluttet etter sommeren, og ei i høst pga annen aktivitet), ei av jentene er kull 2011.
* Trenere: Beate Sporsheim og Kathrine Huse, ser etter nye trenere til neste sesong. Pr desember 2021 er det ingen som har meldt sin interesse. Vi har hørt litt med ungdommer som kan være aktuell, men pga pendling og andre aktiviteter har ikke de ville tatt på seg trenerrollen. Det er tatt opp på foreldremøte i vår og i høst, og sendt mail til foreldre med status, fortsatt ingen som har meldt interesse.
* Oppmann: Idun Solem, Torill Nerbøvik tar over fra januar 2022.
* Treningene består i samling, spille fotball og div øvelser med tanke på ballføring/ballkontroll/koordinasjon/pasninger og skuddtrening for å nevne noe. Har flere av jentene det er lite progresjon på, da de ikke vil skyte med venstre fot/får vondt når de skyter med innsida osv….Har hatt samarbeid med J12, der vi har kjørt treningskamper. Veldig positivt samarbeid! Jentene har òg blitt invitert på trening tirsdager sammen med J12 i nov/des, og det har vært bra oppmøte.
* Vi har vært med på seriespill i vår og høst, vunnet, tapt og uavgjort. Vært stort sett jevne kamper. Har spilt 7-er, bortsett fra mot Måndalen som spiller 5-er. Hadde en ubehagelig opplevelse da de var på besøk hos oss i oktober, dette er informert til daglig leder og leder i fotballgruppen.
* Det har vært noen begrensninger dette året pga Covid-19, men vi har gjort så godt vi har kunnet i forhold til smittevern, øvelser og det å motivere jentene.

Til orientering:

* Vi hadde et foreldremøte nå i oktober, og informerte om status i laget, trenersituasjon og ny lagleder/oppmann. Vi hadde Hanne S. Skarshaug på besøk noen treninger i vår, for å se på miljøet i laget, treningsopplegget mm. Hun hadde et spillermøte med jentene, oss trenere og lagleder, for å oppsummere hva hun hadde observert, og hva vi skulle ha fokus på fremover. I hovedsak innebar det: ha lagfølelse og respekt for de andre på laget, ha fokus på trening og øvelsene. Ødelegger du, og ikke har fokus på det du skal, ødelegger du for de andre på laget ditt. Dette har vi hatt mye fokus på, og det er noe som må jobbes med hele tiden. Det er en utfordrende gjeng, men med potensiale på enda flere forbedringer om det blir fokusert på dette arbeidet også fremover. Alle foreldrene er informert om dette, og er enig i at det skal jobbes med og fokuseres på.